**Nota de fundamentare**

**la proiectul Hotărârii Guvernului cu privire la aprobarea Programului naţional de promovare a sănătăţii pentru anii 2016-2020**

**1. Condiţiile ce au impus elaborarea proiectului hotărârii de Guvern:**

O stare bună a sănătăţii este o valoare şi o adevărată sursă a stabilităţii economice şi sociale. Aceasta este un factor-cheie pentru reducerea sărăciei, un element care contribuie la dezvoltarea durabilă. Stilul de viaţă nesănătos şi comportamentele riscante (consumul de tutun, droguri, consumul abuziv de alcool, sedentarismul, consumul redus de fructe şi legume, igiena precară, relaţii sexuale neprotejate, etc.) afectează nu doar sănătatea, dar şi calitatea vieţii.

Republica Moldova, ca şi majoritatea ţărilor din regiune se confruntă cu diferite provocări: odată cu agravarea presiunilor economice şi creşterea costurilor serviciilor de sănătate, sporeşte riscul excluziunii sociale şi în perspectivă, cheia succesului ar putea fi schimbarea mentalităţii factorilor de decizie, prestatorilor de servicii şi membrilor societăţii, astfel încât serviciile de sănătate să nu mai fie percepute drept simple acţiuni de tratament al maladiilor, ci un mecanism, care să plaseze accentul spre promovarea sănătăţii şi a bunăstării.

 Modul sănătos de viaţă nu este o normă pentru majoritatea dintre populaţia din Republica Moldova. Circa 70 la sută din decesele premature ale adulţilor sunt cauzate de comportamente riscante iniţiate în perioada adolescenţei, deşipromovarea sănătăţii, asigurarea echităţii sociale în sănătate ar trebui să se înceapă încă în perioada timpurie de dezvoltare a copiilor, la educaţia în scoală, în familie, societate. Subiectul ”Promovarea modului sănătos de viaţă” este realizat la câteva discipline în instituţiile preuniversitare, mediu de specialitate şi profesional, deseori opţional şi sporadic şi ca rezultat, lipsa accesului la educaţie comprehensivă privind modul sănătos de viaţă se traduce în comportamente riscante ale adolescenţilor.

Potrivit studiilor naţionale în domeniul prevalenţei factorilor de risc a bolilor netransmisibile, cunoştinţe atitudini practici, ş.a. (STEPS, MICS, KAP referitor la efectele fumatului, alcoolului, etc.) în Republica Moldova se atestă următoarea situaţie:

* Mai mult de 10% din populaţia adultă (18-69 ani) nu practică activitatea fizică zilnic, conform recomandărilor OMS privind activitatea fizică pentru sănătate şi anume, efectuarea a 150 de minute de activitate fizică de intensitate moderată pe săptămână sau echivalentul ei.
* Circa 64,6% dintre respondenţi consumă mai puţin de 5 porţii de fructe şi/sau legume pe*,* consumul mediu fiind de 2 porţii/zi
* 56% din populaţie este supraponderală, atât bărbaţii, cât şi femeile, iar 23% de persoane sunt obeze, dintre care 18% sunt bărbaţi şi 28,5% sunt femei.
* 48,5% bărbaţi şi 8,2% femei sunt fumători activi, din ei 35% de bărbaţi şi 7,4% femei sunt tinerii de vârsta 15-24 ani. 57,7% din fumători nu cunosc daunele cauzate de fumatul pasiv.
* 74,8% din populaţia ţării cuprinsă de vârsta între 16-55 de ani consumă alcool, inclusiv 12% din ei consumă alcool zilnic sau aproape în fiecare zi.
* 31% din respondenţi nu sunt conştienţi despre daunele asupra fătului provocate de consumul de alcool în cazul unei femei însărcinate.

 Potrivit cercetărilor, 36% dintre adolescenţi cu vârsta între 15-19 ani întreţin relaţii sexuale şi fiecare al patrulea adolescent, care întreţine relaţii sexuale, nu foloseşte mijloace de contracepţie. Astfel, incidenţa infecţiilor cu transmitere sexuală (sifilis şi gonoree) în rândul adolescenţilor cu vârsta cuprinsă între 15-19 ani este de circa 180 de cazuri la 100 000 mii persoane anual, acesta fiind cel mai mare indice din regiune.

 O altă problemă a tinerilor este consumul de substanţe adictive. 8,3% din adolescenţi (13-15 ani) fumează, inclusiv 12,7% băieţi şi 3,8 fete %; 72% - consumă alcool şi circa 3% au utilizat cel puţin un tip anumit de droguri. În adolescenţă fumatul este un obicei destul de acceptat şi este considerat ca un mediator social (fumătorii au mai mulţi prieteni). 22,8% din adolescenţi de vârsta 13-15 ani, consideră că fumatul îi ajută pe oameni să se simtă mai confortabil la festivităţi, petreceri şi adunări sociale.

Intervenţiile de informare, educare şi comunicare, realizate de către instituţiile Serviciului de stat de supravegherea a sănătăţii publice şi asistenţa medicală primară cu toată că, acoperă o gamă largă de teme relevante pentru sănătate, însă au în fond au caracter mai degrabă fragmentat şi sunt orientate spre conştientizare şi informare, fără mari şanse de a induce schimbări semnificative de comportament. Resursele existente (financiare şi umane) sunt limitate.

O serie de activităţi de promovare a sănătăţii sunt sprijinite financiar de către Compania Naţională de Asigurări în Medicină, însă există deficienţe în planificare şi evaluare a rezultatelor. Este necesar de crearea unui mecanism de finanţare durabilă a intervenţiilor de promovare a sănătăţii la nivel de instituţie medicală.

Coordonarea şi colaborarea intra- şi intersectorială adecvată este esenţială pentru desfăşurarea acţiunilor de promovare a sănătăţii. Actualmente, mecanismul de coordonare, care să abordeze aceste probleme – lipseşte, iar colaborarea intersectorială şi implicarea comunităţii este insuficientă.

În acest context, pentru a obţine succese în promovării sănătăţii şi prevenirii bolilor la toate etapele vieţii sunt necesare acţiuni susţinute şi durabile intersectoriale, care au la bază principiile „Sănătatea în toate politicile” şi „Întreaga societate”, derulate coordonat în cadrul unui Program naţional de promovare a sănătăţii pentru anii 2016-2020, care să asigure îmbunătăţirea situaţiei în domeniu.

**2. Principalele prevederi ale proiectului, locul în sistemul de acte normative:**

Programul naţional în promovarea sănătăţii pentru anii 2016-2020 este al 3-la program în acest domeniu din anul 1999 şi a fost elaborat cu scopul de a **favoriza** adoptarea comportamentelor sănătoase la toate etapele vieţii.Programul a fost elaborat în temeiul Legii nr.10 din 3 februarie 2009 privind supravegherea de stat a sănătăţii publice, Strategiei naţionale de prevenire şi control al bolilor netransmisibile pe anii 2012-2020, aprobată prin Hotărârea Parlamentului nr.82 din 12 aprilie 2012, Strategiei naţionale de sănătate publică pentru anii 2014-2020, aprobată prin Hotărârea Guvernului nr.1032 din 20 decembrie 2013, Politicii Naţionale de Sănătate, aprobate prin Hotărârea Guvernului nr.886 din 6 august 2007.

Realizarea Programului va permite implementarea recomandărilor ale Organizaţiei Mondiale a Sănătăţii (în continuare OMS) printre care Declaraţia de la Helsinki privind Sănătatea în toate politicile, adoptată de miniştrii sănătăţii din ţările regiunii Europene a OMS la Conferinţa globală privind promovarea sănătăţii de la Helsinki din 10-14 iunie 2013. Sănătatea în toate politicile prevede implicarea altor sectoare pentru a îmbunătăţii şi promova sănătatea populaţiei, a evita acţiunea factorilor nocivi şi a determinanţilor sănătăţii, cum ar fi: comportamentul nesănătos, condiţiile de trai, muncă şi educaţie, accesul la produse şi servicii pentru a promova sănătatea şi bunăstarea populaţiei.

 Altă recomandare, recent adoptată in cadrul celei de-a 65 Sesiune a Comitetului Regional OMS pentru Europa, care a avut loc la 14-17 septembrie Vilnus, Lituania este Strategia în domeniul activităţii fizicepentru Regiunea Europeana al OMS pentru perioada 2016 - 2025 (EUR RC65/9), care încurajează ţările pentru creşterea nivelului de activitate fizica prin promovarea activităţii fizice şi reducerea comportamentului sedentar; asigurarea accesului la locuri/medii atractive şi sigure pentru practicarea activităţii fizice; asigurarea de şanse egale pentru activitatea fizica, indiferent de sex, vârstă, venit, educaţie, etnie sau de invaliditate; eliminarea barierelor şi facilitarea activităţii fizice.

Programul constă din 9 capitole, care includ: identificarea problemei cu două secţiuni: contextul internaţional şi contextul naţional; scopul şi obiectivele; acţiunile ce urmează a fi întreprinse pentru implementarea programului, grupate în 4 direcţii de acţiuni; etapele şi termenii de implementare; responsabilităţii pentru implementare; estimarea generală a costurilor; impactul scontat; indicatorii de progres şi performanţă; procedurile de monitorizare, evaluare şi raportare. Programul este însoţit de planul de acţiuni pentru toată perioada, 2016-2020.

**Obiectivele Programului sunt următoarele:**

1. Modificarea atitudinii şi îmbunătăţirea cunoştinţelor în domeniul promovării sănătăţii la adulţi cu cel puţin 30%, la adolescenţi şi tineri cu cel puţin 50%, către anul 2020.
2. Consolidarea capacităţilor privind planificarea şi implementarea acţiunilor de promovare a sănătăţii la nivel naţional şi local.
3. Crearea unor medii propice promovării modului sănătos de viaţă în instituţiile de educaţie, la locul de muncă şi în comunitate.
4. Reducerea prevalenţei inactivităţii fizice cu 5%, către anul 2020 prin promovarea şi încurajarea activităţii fizice zilnice la toate etapele vieţii, evitând inechităţile

Termenul de implementare a Programului este stabilit pentru anii 2016 – 2020. Ministerul Sănătăţii în colaborare cu alte autorităţi şi instituţii interesate va asigura monitorizarea Programului şi raportarea anuală către Guvern. Pentru implementarea eficientă a Programului este prevăzută instituirea Consiliului naţional coordonator şi a Consiliilor consultative intersectoriale la nivel local.

**3. Argumentarea şi gradul compatibilităţii Programului cu legislaţia comunitară.**

Aprobarea Programului va avea un impact pozitiv asupra sănătăţii şi calităţii vieţii oamenilor, prin îmbunătăţirea cunoştinţelor, atitudinilor pozitive pentru sănătate, şi crearea condiţiilor şi favorizarea unor medii prielnice pentru promovarea sănătăţii la toate etapele vieţii.

Programul vine să contribuie şi la implementarea *aquis-ului* comunitar la acest capitol. Parlamentul European şi Consiliul în anul 2014 a adoptat al treilea Program de acţiune în domeniu sănătăţii pentru anii 2014 – 2020 (Regulamentul (UE) nr. 282/2014,), cu scopul promovării unei stări bune de sănătate şi prevenirea bolilor în Europa, utilizând bunele practici bazate pe dovezi prin încurajarea cooperării între statele membre pentru a îmbunătăţi politicile de sănătate de care beneficiază cetăţenii.

Proiectul Hotărârii Guvernului cu privire la aprobarea Programului naţional în promovarea sănătăţii pentru anii 2016-2020 a fost elaborat în conformitate cu Hotărârea Guvernului nr. 33  din  11.01.2007 cu privire la regulile de elaborare şi cerinţele unificate faţă de documentele  de politici şi definitivat în baza propunerilor autorităţilor administraţiei publice şi a altor părţi interesate.

**4. Fundamentarea economico-financiară.**

 Implementarea acestui Program presupune utilizarea eficientă a mijloacelor financiare disponibile, atât din contul mijloacelor bugetului de stat, local şi mijloacelor fondurilor asigurării obligatorii de asistenţă medicală, cât şi mijloacelor organizaţiilor internaţionale, non guvernamentale ş.a.

**5. Elaboratorii proiectului.**

La elaborarea proiectului hotărârii Guvernului „Cu privire la aprobarea Programul Naţional de promovare a sănătăţii pentru anii 2016-2020” a participat grupul intersectorial de lucru instituit de Ministerului Sănătăţii.

**Ministru Ruxanda GLAVAN**